《蝶恋花 随任隰川，见燕巢有感》
清代·萧恒贞

谢却残红飞尽絮。九十韶光，六十轻抛负。婪尾馀春馀几许。

画十一桁微微雨。

雨后泥香新燕乳。一样将雏，心苦谁怜汝。江上草堂今在否。

双栖毕竟归何处。

作者简介：萧恒贞，字月楼，高安人，芗泉方伯妹，山西泽州知府丹徒周天麟室，天麟亦工词，闺中唱和，人以赵管比之。